**Všeobecné podmienky pre poskytovanie dátových služieb**

V súlade s ustanoveniami Zákona č. 351/2011 Z. z. O elektronických komunikáciách a ust. Obchodného zákonníka

vydáva poskytovateľ podľa Zmluvy o pripojení na poskytovanie prenosu dátových služieb/ ďalej len Zmluvy/ prostredníctvom káblového distribučného systému /ďalej len KDS/ tieto Všeobecné podmienky /ďalej len VP/ poskytovateľa Gregor Ján TV-SAT Kvášovecká 4179/23, 01841 Dubnica nad Váhom Ičo: 32291612 Ič DPH: SK 1022044859 Zapísaný v O.R. Oddiel:  Firm Vložka číslo:  10023/R

ktoré sú neoddeliteľnou súčasťou Zmluvy uzatváranej medzi poskytovateľom a účastníkom. VP zároveň slúžia ako reklamačný poriadok a sú dostupné v sídle poskytovateľa a na webovej stránke www.tv-sat.sk

1. **Podmienky na uzatvorenie a vypovedanie zmluvy.**
   1. Zmluvu o pripojení môže uzavrieť každá dospelá osoba schopná právnych úkonov, ktorá je majiteľom alebo užívateľom bytu, rodinného domu alebo inej budovy nachádzajúcej sa v územnom rozsahu poskytovania služieb.
   2. Prevádzkovateľ môže okamžite vypovedať zmluvu ak:
      1. užívateľ úmyselne poškodil akúkoľvek časť televízneho káblového rozvodu
      2. užívateľ umožnil neoprávnené napojenie tretej osoby
      3. ak užívateľ napriek opakovanej výzve nezaplatil poplatok za užívanie služby alebo opakovane načas neplatí za užívanie služby.
   3. Užívateľ môže písomne vypovedať zmluvu bez udania dôvodu v zmysle platnej zmluvy.
   4. Užívateľ môže bez sankcií písomne odstúpiť od zmluvy ak:
      1. prevádzkovateľ neoznámi podstatnú zmenu zmluvných podmienok, užívateľ s nimi nesúhlasí a uplatní si odstúpenie do 2 mesiacov od tejto zmeny.
      2. Ak prevádzkovateľ zvýšil cenu služby a užívateľ do 1 mesiaca od oznámenia písomne oznámi odstúpenie od zmluvy.
      3. Prevádzkovateľ ani po reklamácii neposkytuje verejnú službu podľa zmluvy alebo ju poskytuje s podstatnými vadami.
      4. Prevádzkovateľ opakovane neodstráni reklamovanú závadu služby v určenom čase.
   5. Prevádzkovateľ zriadi účastnícku prípojku do 30 dní od uzatvorenia zmluvy.
   6. Účastnícka prípojka pozostáva z prípojného vedenia a 1 účastníckej zásuvky umiestnenej podľa požiadaviek užívateľa neodporujúcich predpisom.
   7. Programová ponuka je súčasťou cenníka poskytovaných služieb .
2. **Práva a povinnosti zmluvných strán.**
   1. Prevádzkovateľ je povinný zriadiť účastnícku prípojku s 1 zásuvkou.
   2. Prevádzkovateľ je povinný prevádzkovať rozvod len na základe povolenia vydaného oprávneným orgánom a podľa príslušných predpisov a noriem.
   3. Prevádzkovateľ je povinný zabezpečiť predpísanú kvalitu príjmu podľa technickej normy.
   4. Prevádzkovateľ je povinný zabezpečovať servis a údržbu televízneho káblového rozvodu a dodržiavať lehoty v zmysle reklamačného poriadku a zmluvy.
   5. Prevádzkovateľ je povinný poslať upomienku v prípade nezaplatenia poplatku po termíne splatnosti.
   6. Prevádzkovateľ nesmie poskytnúť osobné údaje o užívateľovi tretím osobám.
   7. Prevádzkovateľ má právo na vyberanie poplatkov za poskytnutú službu podľa aktuálneho cenníka v zmysle zmluvy o pripojení a všeobecných podmienok.
   8. Užívateľ má právo na poskytnutie služieb v rozsahu dohodnutom v zmluve o pripojení, všeobecných podmienkach a za cenu podľa cenníka.
   9. Užívateľ má právo na bezplatné odstránenie porúch technického alebo prevádzkového charakteru na strane prevádzkovateľa, ktoré vznikli na zariadeniach vo vlastníctve prevádzkovateľa.
   10. Užívateľ má právo na vrátenie pomernej časti ceny za čas neposkytovania služby pri nedodržaní servisných lehôt v prípade zavinenia prevádzkovateľom .
   11. Užívateľ je povinný platiť poplatky v zmysle zmluvy, všeobecných podmienok a cenníka.
   12. Užívateľ je povinný poskytnúť súčinnosť pri montáži, meraniach a najmä pri odstraňovaní porúch na zariadeniach umiestnených v jeho byte, pozemku a obytnom dome.
   13. Užívateľ nesmie zasahovať do nainštalovaného zariadenia a môže pripájať len zariadenia vyhovujúce platným technickým predpisom.
   14. V prípade poškodenia užívateľom akejkoľvek časti káblového rozvodu hradí užívateľ prevádzkovateľovi vzniknuté škody a náklady na opravu.
3. **Reklamačný poriadok.**

1.Výpadok všetkých signálov prevádzkovateľ odstráni do 24 hodín od nahlásenia.

2. Zhoršenie kvality všetkých signálov prevádzkovateľ odstráni do 72 hodín od nahlásenia.

3. Výpadok alebo zhoršenie kvality 1 programu odstráni prevádzkovateľ do 48 hodín od nahlásenia poruchy.

4. Uvedené lehoty neplatia ak dôjde k závažnému poškodeniu hlavnej stanice alebo hlavného vedenia.

5.Prevádzkovateľ nezodpovedá za prerušenie prevádzky spôsobené výpadkom elektrického prúdu ani za výpadky na strane vysielateľov.

6. Poruchy sa nahlasujú na zverejnených telefónnych číslach 0905 / 327 649.

7. V prípade neoprávnenej reklamácie ( chyba v televízore, účastnícka šnúra, zásah do rozvodu a pod.) hradí náklady prevádzkovateľa užívateľ.

8. Reklamácie na výšku poplatkov, prípadne reklamácie na základe ktorých mieni užívateľ vyvodiť dôsledky v zmysle zmluvy je nutné podať písomne na adresu prevádzkovateľa.

9. Prevádzkovateľ oznámi užívateľovi výsledok jeho písomnej reklamácie do 30 dní.

Tieto Všeobecné podmienky boli vydané 1.1.2013 a nadobúdajú účinnosť 1.1.2013.Zverejnené na [www.tv-sat.sk](http://www.tv-sat.sk) a k nahliadnutiu u prevádzkovateľa.

**Vypracoval: Ján Gregor**

**Prevádzkovateľ KDS**